Pályázati felhívás Helyi Vidékfejlesztési Iroda (HVI) cím elnyerésére | SFF Tender pályázatfigyelő, pályázat, pályázatok, pályázati hírek
/6416.palyazat.palyazati_felhivas_helyi_videkfejlesztesi_iroda_hvi_cim_elnyeresere
Új Magyarország Vidékfejlesztési Program A pályázat benyújtásának határideje: 2010. április 28.
Adminisztrátor, 2010, március 23 - 06:58
A Földművelésügyi és Vidékfejlesztési Minisztérium (FVM) - az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1698/2005/EK tanácsi rendelet továbbá a rendelet 59. cikke szerinti készségek elsajátítására, ösztönzésére és végrehajtására igénybe vehető támogatás részletes feltételeiről szóló 79/2007. (VII. 30.) FVM rendelet (kiegészítve a 2007. évi XVII. törvény 20. §-a szerinti, a Magyar Nemzeti Vidéki Hálózat felállításával, irányításával és működtetésével kapcsolatos feladatokkal), az EMVA társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendelet, valamint a települési önkormányzatok többcélú kistérségi társulásáról szóló 2004. évi CVII. Törvény végrehajtásának előkészítése érdekében - pályázatot ír ki
Helyi Vidékfejlesztési Iroda (HVI) cím elnyerésére.
A pályázati felhívás célja a vidékfejlesztési feladatok ellátásának elősegítése érdekében a "Helyi Vidékfejlesztési Iroda" cím adományozása határozott időre, az FVM Vidékfejlesztési, Képzési és Szaktanácsadási Intézetével (továbbiakban FVM VKSZI) kötött Együttműködési Megállapodás hatályba lépésétől 2013. június 30-ig. A Helyi Vidékfejlesztési Iroda címmel rendelkező szervezet (Budapest kivételével) az adott területfejlesztési kistérségben látja el feladatait.
A Helyi Vidékfejlesztési Iroda címmel rendelkező szervezetek a 2007-2013-as tervezési időszakban a vidékfejlesztésben meghatározó szerepet töltenek be. Ennek során segítik az Új Magyarország Vidékfejlesztési Program (ÚMVP) sikeres végrehajtását, a Helyi Vidékfejlesztési Stratégiák megvalósításában aktív szereplőként vesznek részt. A Helyi Vidékfejlesztési Iroda működtetése a HVI címbirtokos szervezet feladata, amelyet a HVI címbirtokos alkalmazásában álló személy, az Irodavezető lát el. A HVI a 79/2007. (VII. 30.) FVM rendeletben meghatározott módon részt vesz az ÚMVP lebonyolításában, továbbá ellátja a Magyar Nemzeti Vidéki Hálózathoz (MNVH) kötődő egyes feladatokat.
Fentieken túl az FVM ÚMVP Irányító Hatósága (FVM ÚMVP IH) egyéb feladatokat és ahhoz rendelt finanszírozást állapíthat meg számára. A HVI címbirtokos szervezet külön jogszabály alapján további támogatásban is részesülhet. A HVI-k részletes feladataira vonatkozóan az Együttműködési Megállapodás az irányadó.
A pályázat területi hatálya a 2004. évi CVII. Törvény statisztikai kistérségi lehatárolása szerint:
Pályázhatnak az adott kistérségben székhellyel vagy telephellyel rendelkező alábbi szervezetek:
- alapítvány, egyesület;
- non-profit gazdasági társaság;
- a kis- és középvállalkozásokról, fejlődésük támogatásáról szóló 2004. évi XXXIV. törvény szerinti mikrovállalkozás, kisvállalkozás;
- termelői csoport, TÉSZ;
- jogi személyiséggel rendelkező önkormányzati társulás.
A pályázaton politikai pártok és egyházi szervezetek nem vehetnek részt.
III. Pályázati feltételek
A pályázónak mind a szervezetre vonatkozó, mind a szervezet által a HVI Irodavezetőjének jelölt tagjára vonatkozó feltételeket teljesíteni kell az alábbiak szerint:
A Helyi Vidékfejlesztési Irodák működtetésére vonatkozó szervezeti feltételek
- a HVI-vel kapcsolatos tevékenységek ellátásához szükséges erőforrásokat egyértelműen el kell különíteni a szervezet egyéb tevékenységeitől, és arról kimutatást kell készíteni;
- a HVI vezetője és munkatársai alkalmazásához és a HVI működéséhez rendelt forrásokat (támogatás, egyéb bevétel) köteles elkülönítetten kezelni és teljes egészében kizárólag az adott célra felhasználni;
- az utófinanszírozásra való tekintettel a szervezet rendelkezzen legalább 4 havi igazolható működtetési költséggel;
- a Pályázónak vállalnia kell, hogy a Helyi Vidékfejlesztési Iroda cím elnyerésével és az Együttműködési Megállapodás aláírásával egy időben legalább egy éves időszakra, heti minimum 36 órás munkaviszonyt létesít az irodavezetőnek jelölt személlyel a 79/2007 (VII. 30.)FVM rendeletben, valamint az Együttműködési Megállapodásban meghatározott vidékfejlesztési feladatok ellátására. A pályázatban meg kell nevezni az alkalmazni kívánt személyt;
- a szerződés időtartama alatt a Pályázó szervezetben, a feladatot ellátó személyben, a szervezet létesítményeiben és infrastruktúrájában bekövetkező változtatásokat az FVM VKSZI-vel írásban előre egyeztetve az Együttműködési Megállapodásban meghatározott módon lehet végrehajtani.
Infrastruktúrára vonatkozó feltételek
- Helyi Vidékfejlesztési Irodaként működő, munkanapokon, meghatározott időközökben legalább egy 100%-ban rendelkezésre álló, minimum 20m2-es, berendezett, nem lakás céljára használt irodahelyiség, amely legalább 5 személy egyidejű megbeszélését biztosító tárgyalóként is funkcionál;
- vezetékes telefon-elérhetőség;
- legalább 1 komplett számítógép konfiguráció;
- szélessávú Internet-hozzáférés;
- legalább egy, nyomtatásra, sokszorosításra, fax küldésére és fogadására alkalmas eszköz, berendezés.
Az irodavezetőre vonatkozó feltételek
Az alábbi feltételeket az irodavezető jelöltnek egy személyben kell teljesíteni.
- Általános elvárások
o Az Európai Unió valamely tagországának állampolgársága;
o a magyar nyelv tárgyalási szintű ismerete és használata;
o büntetlen előélet (90 napnál nem régebbi erkölcsi bizonyítvány);
o felsőfokú (főiskolai vagy egyetemi) végzettség;
o HVI Címbirtokos szervezet munkaviszony létesítéséről szóló nyilatkozat (3. sz. melléklet).
Az FVM VKSZI jogosult a 79/2007. (VII. 30.) FVM rendelettel összhangban az irodavezető bérének minimumát meghatározni. A minimális bér összege jelenleg bruttó 190.000 forint.
- Szakmai elvárások:
o legalább 2 év vidékfejlesztési területen szerzett tapasztalat;
o az Új Magyarország Vidékfejlesztési Program támogatási rendszerének és jogcímeinek ismerete;
o európai uniós projekt megvalósításában szerzett tapasztalat, különös tekintettel a terület– és vidékfejlesztés témájú pályázatokra;
o felhasználói szintű számítástechnikai ismeretek.
- Előnyt jelent:
o közgazdasági-, jogi-, államigazgatási-, agrár-, geográfus- vagy egyéb, a vidékfejlesztéshez kapcsolódó szakirányú felsőfokú iskolai végzettség;
o terület- és vidékfejlesztési, közgazdasági, gazdaságfejlesztési, illetve államigazgatási szakirányú tapasztalat;
o vidékfejlesztési menedzseri vagy kistérségi megbízotti, kistérségi koordinátori, vagy Helyi Vidékfejlesztési Iroda vezetői tapasztalat;
o államilag elismert nyelvvizsga az Európai Unió valamely hivatalos nyelvéből;
o LEADER Programban szerzett tapasztalat;
o Helyi Vidékfejlesztési Stratégia készítésében szerzett tapasztalat;
o HVI Irodavezetői tapasztalat
A pályázat értékelésének folyamán - a beérkezett írásbeli pályázat elbírálását követően - a HVI Irodavezetőnek jelölt személy, interjún vesz részt. A meghallgatás során előnyt jelent:
o jó kommunikációs és szervezőképesség,
o rendszerszerű gondolkodás,
o problémamegoldó készség.
IV. A Pályázó jogai és kötelezettségei
Elismerés esetén a nyertes szervezet jogosult:
1. a Helyi Vidékfejlesztési Iroda címet viselni,
2. a HVI Irodavezetőjének az FVM Vidékfejlesztési, Képzési és Szaktanácsadási Intézet által szervezett továbbképzési programokon való részvételre,
3. a Magyar Nemzeti Vidéki Hálózat tagjaként a Hálózat információs rendszereit használni,
4. külön jogszabály alapján az ÚMVP keretében a címmel járó feladatok teljesítésére támogatási és kifizetési kérelmet benyújtani.
Elismerés esetén a nyertes szervezet köteles:
1. a HVI Irodavezetőjének az FVM VKSZI által meghatározott képzéseken való részvételét biztosítani;
2. a HVI Címbirtokos szervezet - az FVM ÚMVP IH és az FVM VKSZI iránymutatásai alapján - köteles ellátni a 79/2007 (VII. 30.)FVM rendeletben jalamint az Együttműködési Megállapodásban meghatározott feladatokat.
3. HVI működésének kezdetétől számított első 4 hónapban az iroda működtetési költségeit előfinanszírozni
V. A pályázat tartalmi és formai követelményei
Az érvényesnek tekintett, alábbiakban részletezett teljes pályázati anyag a Formanyomtatványokból (Pályázati Adatlap + 1-6. sz. Mellékletek), továbbá a kötelezően csatolandó egyéb dokumentumokból áll:
- Pályázati Adatlap, amely tartalmazza a pályázó szervezet adatait, a pályázó szervezet szakmai tevékenységének bemutatását, a Helyi Vidékfejlesztési Iroda működtetésére vonatkozó elképzeléseit;
- 1. sz. Melléklet: tartalomjegyzék (checklist);
- 2. sz. Melléklet: a HVI Irodavezető jelölt személyi adatai, szakképzettsége és szakmai tapasztalatai;
- 3. sz. Melléklet: a HVI Irodavezető jelölt és a pályázó szervezet kölcsönös nyilatkozata a leendő munkaviszonyról;
- 4. sz. Melléklet: a HVI infrastrukturális feltételeinek teljesítéséről szóló nyilatkozat (az FVM VKSZI fenntartja a jogot a mellékletben megjelölt infrastrukturális feltételek ellenőrzésére);
- 5. sz. Melléklet: a pályázó egyéb nyilatkozatai;
- 6. sz. Melléklet: nyilatkozat a HVI feladatait részletesen meghatározó Együttműködési Megállapodás megismeréséről, nyertes pályázóként történő aláírási szándékról;
- 7. Egyéb csatolandó dokumentumok.
Fentieken kívül kötelezően csatolni kell a pályázathoz a következő dokumentumokat:
- a HVI irodavezető jelölt végzettségét igazoló dokumentumok másolatát, valamint a 90 napnál nem régebbi erkölcsi bizonyítványának másolatát, vagy annak megigénylését bizonyító postai szelvényt;
- az illetékes cégbíróság által kiállított 30 napnál nem régebbi cégkivonat aláírással hitelesített másolatát;
- a pályázó szervezet utolsó lezárt gazdasági évre vonatkozó (2008.) mérlegét és eredmény-levezetését egyszerű másolatban;
- a megpályázni kívánt kistérség területén működő LEADER Helyi Akciócsoport(ok) képviseletére jogosult személy, támogató nyilatkozatát.
- Önkormányzati társulások esetében a pályázat benyújtásáról szóló képviselő-testületi határozat hiteles másolata, vagy a döntésről szóló kivonat hitelesített másolata.
Hiánypótlásra kizárólag egyszeri alkalommal, az FVM VKSZI e-mailben történő hiánypótlási felhívását követő 2 napon belül van lehetőség (postai bélyegző kelte).
VI. Benyújtási határidő
A pályázat benyújtásának határideje (postai keletbélyegző dátuma): 2010. április 28.
A pályázatot Pályázati Adatlap – Mellékletek – egyéb kötelezően csatolandó dokumentumok struktúrában, összefűzött kivitelben, a Földművelésügyi és Vidékfejlesztési Minisztérium Vidékfejlesztési, Képzési és Szaktanácsadási Intézetének címezve, kizárólag postai úton - ajánlott, elsőbbségi küldeményként - két (egy eredeti és egy másolati) példányban a borítékon "HVI Pályázat 2010." jelzés feltüntetésével - kell eljuttatni az FVM VKSZI postacímére: 1012 Budapest, Attila út 93.
A pályázat akkor tekinthető határidőben benyújtottnak, ha a pályázati kiírásban megjelölt határidőn belül ajánlott, elsőbbségi küldeményként adták postára.
A pályázat dokumentumainak hiteléül – a másolati példány elkészítését megelőzően – a pályázat eredeti példányának minden oldalát kék színnel fogó toll használatával lássa el kézjegyével a pályázó képviselője.
VIII. Az írásbeli pályázatok elbírálási határideje
A beküldött írásbeli pályázatok elbírálásának határideje 2010. május 7.
Az írásbeli pályázat elbírálását követően a pályázat kiírója minden pályázót telefonon valamint elektronikus úton értesít a HVI Irodavezető jelölt részére tartandó szóbeli interjú időpontjáról.
IX. Döntés
A beérkezett pályázatokat az FVM VKSZI bírálja el, majd a szóbeli interjúkat követően a végleges pontszámok alapján javaslatot terjeszt elő a Földművelésügyi és Vidékfejlesztési Minisztérium részére. A pályázatról a Földművelésügyi és Vidékfejlesztési Minisztérium Közösségi Ügyekért Felelős Szakállamtitkára dönt.
A döntés határideje: 2010. május 14.
A pályázat elbírálásának végső eredményéről a pályázat kiírója minden pályázót írásban értesít.
X. Jogfenntartás
A Pályázat kiírója fenntartja annak jogát, hogy a pályázatot egyes területfejlesztési kistérségekre vonatkozóan eredménytelennek nyilvánítsa.
XI. Bírálati szempontok
A pályázatok elbírálásánál a pályázó szervezet és a HVI irodavezetőnek jelölt személy értékelése együttesen történik, a pályázónak mind a szervezeti, mind a személyi feltételeket együttesen kell teljesítenie.
Értékelési szempontok és súlyok:
- Pályázó szervezet eddigi tevékenysége, szakmai tapasztalata (25%)
- Pályázó szervezet HVI-re vonatkozó koncepciója (25%)
- Az Irodavezető jelölt szakmai, üzleti és vidékfejlesztési tapasztalata (50%)
Pályázattal kapcsolatos kérdéseket az alábbi e-mail címen tehetnek fel: [email protected]
A pályázat mellékletei (ZIP)